CELEX: C2006/036/45
Language: sl
Date: 2006-02-11 00:00:00
Title: Zadeva C-429/05: Predlog za sprejem predhodne odločbe na podlagi sodbe tribunal d'instance de Saintes z dne  16. novembra 2005  v zadevi Max Rampion in Marie-Jeanne Godard (poročena Rampion) proti Franfinance SA in K par K SAS

11.2.2006   
            
            
               SL
            
            
               Uradni list Evropske unije
            
            
               C 36/22
            
         Predlog za sprejem predhodne odločbe na podlagi sodbe tribunal d'instance de Saintes z dne 16. novembra 2005 v zadevi Max Rampion in Marie-Jeanne Godard (poročena Rampion) proti Franfinance SA in K par K SAS
   (Zadeva C-429/05)
   (2006/C 36/45)
   Jezik postopka: francoščina
   Tribunal d'instance de Saintes je s sodbo z dne 16. novembra 2005 v zadevi Max Rampion in Marie-Jeanne Godard (poročena Rampion) proti Franfinance SA in K par K SAS, ki ga je sodno tajništvo prejelo 2. decembra 2005, Sodišču Evropskih skupnosti predložilo predlog za sprejem predhodne odločbe.
   Tribunal d'instance de Saintes predlaga Sodišču, naj odloči o naslednjih vprašanjjih:
   
               1.
            
            
               Ali je treba člena 11 in 14 Direktive Sveta 87/102/EGS z dne 22. decembra 1986 (1) razlagati tako, da omogočata sodiščem, da uporabijo pravila o soodvisnosti med kreditno pogodbo in pogodbo o dobavi blaga ali storitev, ki se financira iz tega kredita, če kreditna pogodba ne omenja financiranega blaga ali pa je bila sklenjena v obliki odprtja kreditne linije brez omembe financiranega blaga?
            
         
               2.
            
            
               Ali je namen Direktive Sveta 87/102/EGS z dne 22. decembra 1986 širši kot je samo varstvo potrošnikov in vključuje tudi organizacijo trga in omogoča sodiščem, da po uradni dolžnosti uporabijo določbe, ki iz nje izhajajo?
            
         
      (1)  Direktiva Sveta št. 87/102/EGS z dne 22. decembra 1986 o približevanju zakonov in drugih predpisov držav članic v zvezi s potrošniškimi krediti (UL L 42, str. 48).